МАТЕРИЈАЛ ЗА НАСТАВНУ ЈЕДИНИЦУ: СУГЕСТИВНО И ТЕХНИЧКО ОПИСИВАЊЕ  
ОДЕЉЕЊА:  7/1,  7/3  
НАСТАВНИЦА:   СНЕЖАНА БИШЕВАЦ  

СУГЕСТИВНО ОПИСИВАЊЕ је описивање којим писац дочарава свој ЛИЧНИ став према ономе што описује. Он тако исказује своја осећања, мисли и вредновања. Такав опис не мора бити веран, већ служи да код читаоца изазове одређена осећања.  
Стил описивања је КЊИЖЕВНОУМЕТНИЧКИ (богат и сликовит језик).  
Сугестивни (субјективни) описи су чести у књижевним текстовима, а има их и у новинским чланцима.   

ТЕХНИЧКО ОПИСИВАЊЕ  је супротно сугестивном - износи само чињенице и он мора бити веран и потпун. Овакав начин описивања тежи да читаоца обавести о одређеним особинама онога што описује, да му пружи тачне информације.  
Стил описивања је НАУЧНИ (јасан и прецизан језик).  
Технички описи су чести у научним текстовима, уџбеницима, разним описима техничких апарата и предмета.  
ЗАДАЦИ: У РАДНОЈ СВЕСЦИ УРАДИТИ ЗАДАТКЕ НА 93. СТРАНИ.  НЕМОЈТЕ СЛАТИ УРАЂЕНЕ ЗАДАТКЕ.  
НАПОМИЊЕМ ДА СВИ ЗАДАТИ ЗАДАЦИ МОРАЈУ БИТИ УРАЂЕНИ И ДА, ДО КРАЈА ШКОЛСКЕ ГОДИНЕ, РАДНА СВЕСКА МОРА БИТИ ПОПУЊЕНА!